b"\n_START_ARTICLE_\nCasa al carrer del Mar, 31\n_START_SECTION_\nDescripci\xc3\xb3\n_START_PARAGRAPH_\nEs tracta d'una casa entre mitgeres longitudinals de c\xc3\xa0rrega, de tres pisos i porxo a la planta baixa, que comunica amb l'eixida posterior. La fa\xc3\xa7ana principal, orientada cap al mar, amb murs arrebossats i pintats de blanc, es caracteritza per la utilitzaci\xc3\xb3 de l\xc3\xadnies rectes i pel joc de plans superposats. El pla de la fa\xc3\xa7ana es fragmenta amb d'altres mitjan\xc3\xa7ant les obertures del porxo, dels terrats, i mitjan\xc3\xa7ant el sobresortint dels dos balcons i d'una finestra. La utilitzaci\xc3\xb3 de formes quadrades i del joc asim\xc3\xa8trics i d'oposats que se'n fa d'aquestes formes rectes, m\xc3\xa9s la utilitzaci\xc3\xb3 de materials moderns (alumini), fa que aquesta construcci\xc3\xb3 participi d'una arquitectura avantguardista promulgada els anys 20 i 30 que compagina tradici\xc3\xb3 i modernitat."